Låneregler

1. Lånekort

Alle kan få lånekort mot å vise legitimasjon. Barn under 18 år trenger underskrift fra foresatt. Når du skal opprette lånekort første gang, ta med en foresatt. Eller ta med et skjema hjem for signering. Dette er for å sikre at foreldre har lest lånereglene og gir de et innblikk av tilbudet. **Låneren og/eller foreldre signerer på lånekortet for at lånereglene er lest og akseptert**. Adresseforandring, ny e-postadresse, nytt mobilnummer eller tap av lånekort må meldes til Utlånssentralen. Nytt kort skrives ut i henhold til gjeldende gebyrsatser på kommunenes hjemmesider.

1. Ansvar

Lånekortet er personlig, det kan ikke overdras og må alltid vises ved lån. **Låner er ansvarlig for alt som lånes på hans / hennes kort.** Det er ikke lov å leie utstyr bort til andre privatpersoner eller aktører medfølgende egen fortjeneste. Brudd på lånereglement kan føre til tap av låneretten. Det er lånerens ansvar å levere utstyret tilbake i samme tilstand, som kan medføre rengjøring/vedlikehold av låner. Lever utstyret slik det så ut ved utlån.

1. Låneperiode

**Normal lånetid er 7 dager**. Låneperioden er fra utstyret er hentet til det er levert tilbake til Utlånssentralen. Det er ikke lov å reservere utstyr, møt opp og lån! I spesielle tilfeller kan utvidet lånetid avtales. Lånetid som ikke overholdes kan føre til tap av lånerett og sperring av kort i bestemt tid. Utstyr som ikke leveres tilbake blir fakturert for erstatning.

1. Skader

**All bruk av utstyr skjer på eget ansvar**. Det er opp til låner å vurdere om utstyret passer etter personlige forutsetninger. Låner er selv ansvarlig for å ha nødvendig ferdigheter og kompetanse for å bruke utstyret på en forsvarlig måte, slik at verken personer eller material kommer til skade. Utlånssentralen er aldri ansvarlig for skader, tap og hendelser som måtte oppstå ved lån og bruk av utstyr.

1. Erstatningskrav

Fritt Fram er et gratis lavterskeltilbud, derfor regnes ikke normal slitasje og uhell som erstatningspliktig. Dersom det oppstår nevneverdige skader på utstyr har låner meldeplikt til Fritt Fram snarest. Ved skader eller mistanke om potensiell skade som kan ødelegge utstyret, er låner ansvarlig for å ikke bruke utstyret videre. Ved slike tilfeller skal utstyret leveres tilbake snarest. **Slitasje utover det som regnes normalt, kan medføre erstatningskrav for å reparere eller erstatte utstyr.** Utlånssentralen avgjør dette etter skjønn. Hærverk medfører alltid erstatningskrav. Frastjålet utstyr skal meldes til oss så fort som mulig og kan medføre erstatningskrav. Gjentatte episoder av tap, unormal slitasje, brudd på låneperiode, uhell og hærverk kan medføre tap av lånerett.

1. Personvern og taushetsplikt

Nødvendige personopplysninger for å registrere Lånekort er; Fullt navn, Fødselsdato, Adresse, Telefonnummer og Epost. Disse personopplysningene benyttes på følgende punkter;

* Brukerregistering knyttet lånekort
* Registrere lån
* Historikk til fremtidige lån/ hendelser/ anonymisert total statistikk
* Kommunikasjon med Låner ang. påminnelse, fornying, erstatning
* Kommunikasjon med Låner ved brudd på reglementet

Fritt Frams personale har taushetsplikt om brukeropplysninger og lån.